|  |
| --- |
| **Kőszegi Közös Önkormányzati Hivatal**  **Igazgatási Osztály**  **9730 Kőszeg, Jurisics tér 8.** |

|  |  |  |  |
| --- | --- | --- | --- |
| **Ügyiratszám:**  **Ügyintéző:**  **Telefon:** | **K/723-14/2022.** | **Tárgy:** | Kőszeg Város Önkormányzata Képviselő-testületének Kulturális, Oktatási, Szociális, Egészségügyi  és Sport Bizottsága jegyzőkönyve |

**Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága**

**J E G Y Z Ő K Ö N Y V**

Készült **2022. október 20-án 9.30 órai kezdettel** a Kulturális, Oktatási, Szociális, Egészségügyi és Sport Bizottság **nyílt** üléséről.

**Jelen vannak:**

* Fekete-Pataki Editbizottsági elnök, Keszei Balázs Gelencsér Attila, Csiki István, Velkyné Ball Andrea, Molnár Zoltán és Dr. Koczor Gábor bizottsági tagok
* Terplán Zoltán alpolgármester,
* Dr. Zalán Gábor jegyző,
* Dr. Nagy Edina aljegyző,
* Kovács-Mezei Virág osztályvezető,
* Cserpánné dr. Dömötör Ramóna osztályvezető-helyettes,
* Cserkutiné Stipsics Edina osztályvezető,
* Raposa Helga intézményvezető,
* Gregorich Szilvia jegyzőkönyvvezető.

**Fekete-Pataki Edit** bizottsági elnök köszönti a megjelenteket, majd megállapítja, hogy a bizottság **7 fővel határozatképes.**

Szavazásra bocsájtja a napirendet, amit a bizottság 7 igen szavazattal elfogad.

**N A P I R E N D:**

1. A szociális ellátásokról szóló 21/2021. (VIII. 27.) önkormányzati rendelet módosítása

Előadó a polgármester nevében: Kovács-Mezei Virág igazgatási osztályvezető

1. A háziorvosokkal kötött szerződések módosítása

Előadó a polgármester nevében: Kovács-Mezei Virág igazgatási osztályvezető

1. Az egészségügyi alapellátás körzeteinek kialakításáról szóló 27/2016. (X. 28.) önkormányzati rendelet módosítása

Előadó a polgármester nevében: Kovács-Mezei Virág igazgatási osztályvezető

1. Nyári táborozások elszámolása

Előadó a polgármester nevében: Kovács-Mezei Virág igazgatási osztályvezető

1. A „Jó tanuló és jó sportoló” kitüntető címre javaslattétel

Előadó a polgármester nevében: Kovács-Mezei Virág igazgatási osztályvezető

1. **napirendi pont**

**A szociális ellátásokról szóló 21/2021. (VIII. 27.) önkormányzati rendelet módosítása**

**Előadó a polgármester nevében: Kovács-Mezei Virág igazgatási osztályvezető**

**Kovács-Mezei Virág** röviden ismerteti az előterjesztést. Elmondja, hogy a várhatóan kifizetendő települési támogatások összege lehetővé tenné, hogy az idei évben a rászorulók további egy települési támogatást vehessenek igénybe, melynek feltételeit és jogosultságait röviden ismerteti. Kiemeli, hogy nem részesülhet téli települési támogatásban az a család vagy háztartás, akivel szemben a jogosulatlanul és rosszhiszeműen igénybe vett települési támogatás visszafizetését 2022. évben elrendelték. Megköszöni a figyelmet.

Mivel kérdés, hozzászólás és észrevétel nem érkezik, **Fekete-Pataki Edit** szavazásra bocsátja az előterjesztésben szereplő **rendelet módosítást,** melyet a bizottság egyhangúlag **7 igen** szavazattal elfogad.

*A bizottság az alábbi határozatot hozza:*

**87/2022. (X.20.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy a szociális ellátásokról szóló 21/2021. (VIII. 27.) önkormányzati rendelet módosítását fogadja el.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

1. **napirendi pont**

**A háziorvosokkal kötött szerződések módosítása**

**Előadó a polgármester nevében: Kovács-Mezei Virág igazgatási osztályvezető**

**Kovács-Mezei Virág** röviden ismerteti a feladat-ellátási szerződések módosításait, mivel Dr. Varga István jelezte, hogy Kőszegfalván nem szeretne rendelni. Az egyeztetések eredményeként Dr. Nedeczky Veronika, az 1. körzet háziorvosa vállalta a kőszegfalvi rendelést heti 1 óra rendelési idővel. Kiemeli, hogy a doktornő nem csökkentené a kőszegi rendelési idejét, azonban Kőszegfalván a 2 óra helyett csak 1 órát rendelne. Amennyiben a későbbiekben igény mutatkozna, nyitott lenne növelni a rendelési idejét. Dr. Varga István a kőszegfalvi 2 órás rendelés helyett a kőszegi rendelését 2 órával megemelték, melyre Dr. Varga István nem tetszését fejezte ki.

**Dr. Zalán Gábor** hozzáfűzi, hogy Dr. Varga István jelezte, hogy a 2 órát nem lesz hajlandó rátenni a rendelési időre, célzott arra is, amennyiben így marad, akkor nem fogja aláírni a megállapodás módosítását.

**Gelencsér Attila** megkérdezi mi van akkor, ha nem írja alá?

**Kovács-Mezei Virág** elmondja, hogy akkor az ő szerződésében, a kőszegfalvi rendelés marad.

**Terplán Zoltán** megkérdezi, hogy le lehetne-e vonni a tiszteletdíjából azt a 2 órát?

**Dr. Zalán Gábor** nemmel válaszol, mivel ő vállalkozó, megkapja a NEAK finanszírozást.

**Dr. Koczor Gábor** röviden ismerteti, hogy meg van határozva, hogy hány órát kell rendelnie egy héten. 15 óra volt, de a praxisközösség miatt a preventív órák miatt elképzelhető, hogy változott. A rendeletben egyértelműen meg van határozva, hogy heti hány órát kell rendelnie. Mivel vállalkozó háziorvos, nem sok beleszólása van másnak. Ő dönti el, ha a szabályoknak megfelel, csökkentheti az óraszámát.

**Dr. Zalán Gábor** elmondja, hogy egy kis létszámú település esetében lehet felesleges 39 órát nyitva tartani, de egy közel 12.000 fős város esetében nem gondolja annak. A törvényi minimumnak így is eleget fog tenni, amennyiben nem fogadja el ezt a módosítást. A doktor úr többször is kijelentette, hogy nem hajlandó kimenni Kőszegfalvára, azonban Dr. Nedeczky Veronika nyitott volt erre a megbeszélésre, nyilván nem szeretett volna haragot házon belül. Ez alapján azonban evidens volt, hogy ezt a 2 óra időt, amit Kőszegfalván rendelt volna, azt a kőszegi rendelési időben köteles rendeléssel töltenie. Dr. Varga Istvánnak kiküldték a tervezetet, amire egyértelműen visszareagált, hogy ő nem vállalja a 2 órát.

**Gelencsér Attila** érdeklődik, hogy amikor adoktor úr nem ment kiKőszegfalvára, akkor is befejezte előbb a rendelési idejét?

Többen igennel válaszolnak egyszerre.

**Molnár Zoltán** megkérdezi, hogy az ÁNTSZ szúrópróba szerűen nem végezhet ellenőrzéseket?

**Dr. Zalán Gábor** elmondja, hogy szerződéses viszonyban áll az önkormányzattal, nem kell az ÁNTSZ ellenőrzése, hogy tudjuk ő nincs kint Kőszegfalván.

**Molnár Zoltán** sérelmezi, hogy neki van egy rendelési ideje, ahova nem megy ki, azonban a NEAK-tól így is megkapja a pénzt. Több sebből vérzik, szerződést szeg, mert nem teljesíti a szerződésben foglaltakat és megkapja a pénzt. Nem veszi fel a telefont, nincs a rendelési idejében, elérhetetlen, csak a panaszok vannak.

**Velkyné Ball Andrea** sérelmezve elmondja, amikor Dr. Varga István elvállalta körzetét, akkor felkereste. Személyesen vitte el a doktor urat a kőszegfalvi orvosi rendelőbe, így tisztában volt a viszonyokkal. A döntés születésekor ígéretet tett, miszerint a körzetével elvállalja a Kőszegfalvi körzetet is. Nem tartotta be az ígéretét.

**Fekete-Pataki Edit** úgy gondolja, hogy be kellene vállalni, hogy nem írja alá a feladat-ellátási szerződés módosítását, nem hiszi, hogy háziorvos nélkül maradnának. Sérelmezi, hogy sem így, sem úgy nem látja el feladatait. A lakosok átkérik magukat, sokszor olyan, mintha nem is lenne. Folyamatosak a panaszok, nem látja el a feladatát. Hajlana afelé, hogy akár a szerződését is fel kellene bontani. Ővele a lakosság nincs előrébb.

**Gelencsér Attila** teljes mértékben egyet ért az elhangzottakkal. Azonban felteszi azt a kérdést, amennyiben ez a helyzet alakul ki, ki fogja helyettesíteni?

**Dr. Zalán Gábor** összetettnek gondolja a helyzetet. Dr. Varga István mindent megkapott, amit a város teljesítőképessége elviselt. Ezt követően röviden ismerteti az összes irányt, ami az együttműködés teljes szegmensét kimerítette. Mérlegeli a lehetőségeket és egyben a problémákat, akár a szerződésbontás döntésének következményeit, mely ráhatással lehet a jövőben a gyermekorvosi helyettesítésre is. Nehéz a város helyzete, mivel gyermekorvosi szerződések is csak december 31. napjáig vannak meghosszabbítva. Teljesen egyetért a bizottság eddigi véleményével és a beérkezett lakossági panaszokkal.

**Fekete-Pataki Edit** közbeszól, még mindig jobbnak látná a helyettesítést, (ha a többi praxisközösségben lévő orvosnak helyettesítenie kell, vagy át kellene venni az adott körzetet), minthogy ez az orvos bármit megtehessen. A többi háziorvos is jöhet a közeljövőben a saját kérésével, számukra is ugyanúgy meg kellene majd engedni?

**Molnár Zoltán** szerint fel kellene mondani azonnali hatállyal a szerződését, ami a többi doktori feladat minőségének és a lakosság rovására menne. Emellett azt látja, hogy a doktor úr zsarolja az önkormányzatot. Hagyná az előterjesztésben szereplő feladat-ellátási szerződésben lévő módosításokat a + 2 órával, ezt követően 2-3 hónap múlva, amennyiben nem teljesíti a szerződésben előírtakat, a szerződésszegő magatartása miatt írásos figyelmeztetést kell küldeni az ÁNTSZ felé. Legyen ennek írásos nyoma.

**Kovács-Mezei Virág** röviden tájékoztatja azt az írásbeli figyelmeztetést miszerint felhívták Dr. Varga István figyelmét, hogy tegyen eleget a szerződéses kötelezettségeinek és rendeljen többek között Kőszegfalván. Erre az volt a válasz, amennyiben Kőszegfalváról nem engedik el, akkor ő fogja a szerződést felbontani.

**Dr. Koczor Gábor** megérti a bizottság sérelmét. Egyetért a tervezettel és javasolja, hogy a bizottság is szavazza meg, mert ennél jobbat nem tehet. Nem ért egyetDr. Varga István stílusával, de lát is igazságot az ő elképzelésében. Röviden felvázolja saját helyzetét, miszerint 5 településen rendel, azonban szeretne kizárólag csak Kőszegszerdahelyen rendelni, melyet röviden indokol. Változik a világ, nem az van, mint 50 évvel ezelőtt, hogy a háziorvos házról-házra jár táskájával. Digitális világ van. Az internettel, elektronikai eszközökkel diagnosztizálnak, így a külközségi rendelés már nem magyarázható, nem indokolható. A többi 4 rendelőben nem biztosított a megfelelő infrastruktúra, nem tudják a feltételeket biztosítani, nincs a rendelőben folyóvíz, nincs telefon, nincs pénz a fűtésre. A körülmények nem megfelelők. Vannak napok, amikor egy beteg sem jelenik meg, vagy csak 2-3 beteg a külközségi rendelőben. Napi 4 óra rendelési időből 1,5 óra elmegy a semmibe, a maradék 2,5 órában kell ellátnia ugyanazt a mennyiséget, mint ami a 4 órában jelentkezne. Sokan át is jelentkeztek Kőszegszerdahelyre. Ezt követően röviden ismerteti az újonnan kialakított velemi rendelő hiányosságait, melyre nem kevés pénzt költöttek. Hozzáteszi, hogy kevés az orvos. Felvázolja a 4 kőszegi orvos jövőbeni helyzetét, akik egyik pillanatról a másikra a közeljövőben kieshetnek. Akkor mit fog a város kezdeni? Sajnálatosan kompromisszumokat kell kötni.

**Molnár Zoltán** megkérdezi, hogy milyen kompromisszumot?

**Dr. Koczor Gábor** szerint az is elképzelhető, hogy a doktor úrnak ez már nem elég, mert vannak jobb praxisok.

**Molnár Zoltán** közbeszól, hogy a NEAK finanszírozásért itt könyörgött,Velkyné Ball Andreának megígérte, aminek a bizottság is fültanúja volt, hogy vállalja Kőszegfalvát.

Ezt követően még átbeszélésre kerülnek a sérelmek, megoldások, tapasztalatok, esetleges változtatások. A bizottság tagjai egyetértettek az előterjesztésben szereplő feladat-ellátási szerződés módosításával.

Mivel több kérdés, hozzászólás és észrevétel nem érkezik, **Fekete-Pataki Edit** szavazásra bocsátja az előterjesztésben szereplő **I. határozati javaslatot,** melyet a bizottság egyhangúlag, **7 igen** szavazattal elfogad.

*A bizottság az alábbi határozatot hozza:*

**88/2022. (X.20.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy a 2022. november 1-i hatállyal a közte és Dr. Nedeczky Veronika között létrejött feladat-ellátási szerződés melléklet szerinti egységes szerkezetbe foglalt módosítását hagyja jóvá és hatalmazza fel a polgármestert a szerződés aláírására.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

**Fekete-Pataki Edit** szavazásra bocsátja az előterjesztésben szereplő **II. határozati javaslatot,** melyet a bizottság egyhangúlag, **7 igen** szavazattal elfogad.

*A bizottság az alábbi határozatot hozza:*

**89/2022. (X.20.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy a 2022. november 1-i hatállyal a közte és a Borbála Egészségügyi Szolgáltató Bt. között létrejött feladat-ellátási szerződés melléklet szerinti egységes szerkezetbe foglalt módosítását hagyja jóvá és hatalmazza fel a polgármestert a szerződés aláírására.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

1. **napirendi pont**

**Az egészségügyi alapellátás körzeteinek kialakításáról szóló 27/2016. (X. 28.) önkormányzati rendelet módosítása**

**Előadó a polgármester nevében: Kovács-Mezei Virág igazgatási osztályvezető**

**Kovács-Mezei Virág** röviden ismerteti az előterjesztést. Elmondja, amennyiben a kőszegfalvi felnőtt háziorvosi rendelés változása miatt elfogadásra kerül az önkormányzat és Dr. Nedeczky Veronika, valamint a Borbála Egészségügyi Szolgáltató Bt. között létrejött feladat-ellátási szerződések módosítása, abban az esetben szükséges az egészségügyi alapellátás körzeteinek kialakításáról szóló 27/2016. (X. 28.) önkormányzati rendelet módosítása is. Hozzáfűzi, hogy a fogorvosi körzetek székelye csere miatt is pontosításra kerül. Megköszöni a figyelmet.

Mivel kérdés, hozzászólás és észrevétel nem érkezik, **Fekete-Pataki Edit** szavazásra bocsátja az előterjesztésben szereplő **rendelet módosítást,** melyet a bizottság egyhangúlag, **7 igen** szavazattal elfogad.

*A bizottság az alábbi határozatot hozza:*

**90/2022. (X.20.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy az egészségügyi alapellátás körzeteinek kialakításáról szóló 27/2016. (X. 28.) önkormányzati rendelet módosítását fogadja el.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

1. **napirendi pont**

**Nyári táborozások elszámolása**

**Előadó a polgármester nevében: Kovács-Mezei Virág igazgatási osztályvezető**

**Kovács-Mezei Virág** röviden ismerteti az előterjesztést, elmondja, hogy a rendelkezésre álló kerettel határidőben elszámoltak az intézmények. Megköszöni a figyelmet.

Mivel kérdés, hozzászólás és észrevétel nem érkezik, **Fekete-Pataki Edit** szavazásra bocsátja az előterjesztésben szereplő **határozati javaslatot,** melyet a bizottság egyhangúlag, **7 igen** szavazattal elfogad.

*A bizottság az alábbi határozatot hozza:*

**91/2022. (X.20.) Kulturális, Oktatási, Szociális, Egészségügyi és Sport Bizottsági határozat:**

1. A Kulturális, Oktatási, Szociális, Egészségügyi és Sport Bizottság az Árpád-házi Szent Margit Óvoda, Általános Iskola, Gimnázium és Kollégium szakmai és pénzügyi beszámolóját a 2022. évi nyári táborozási támogatási összeg felhasználásáról a K/1883-7/2022. számú támogatási szerződés szerint elfogadja.
2. A Kulturális, Oktatási, Szociális, Egészségügyi és Sport Bizottság a Kőszegi Német Nemzetiségi Önkormányzat szakmai és pénzügyi beszámolóját a 2022. évi nyári táborozási támogatási összeg felhasználásáról a K/1883-8/2022. számú támogatási szerződés szerint elfogadja.
3. A Kulturális, Oktatási, Szociális, Egészségügyi és Sport Bizottság a Római Katolikus Plébánia Hivatal szakmai és pénzügyi beszámolóját a 2022. évi nyári táborozási támogatási összeg felhasználásáról a K/1883-6/2022. számú támogatási szerződés szerint elfogadja.
4. **napirendi pont**

**A „Jó tanuló és jó sportoló” kitüntető címre javaslattétel**

**Előadó a polgármester nevében: Kovács-Mezei Virág igazgatási osztályvezető**

**Kovács-Mezei Virág** röviden ismerteti az előterjesztést. Elmondja, hogy a Kőszegi Evangélikus Gimnázium, Technikum, Szakképző Iskola és Kollégium részéről nem érkezett jelölés. Összesen 84 tanulót jelöltek kitüntetésre. Hozzáfűzi, hogy a javasolt személyek megfelelnek a szabályzatban előírtaknak.

**Fekete-Pataki Edit** átveszi a szót. Elmondja, hogy 17 jelöltre lecsökkentette a jelöltek listáját a következő szempontok figyelembe vételével. Csak a 5,0 tanulmányi eredmények és ezekből is csak azokat vette figyelembe, akik egyéni eredményekben 1-3. helyezéseket értek el. Várja másoktól is az észrevételeket, szempontokat.

**Molnár Zoltán** a jelöltek szűkítésével nem ért egyet. Nyomatékosan kijelenti, akik a rendeletben előírtaknak megfelelnek, az mindenki kapja meg. Úgy gondolja, hogy nem lehet különbséget tenni az egyéni sportolók és a csapatok között. A 4,7 átlagban benne van a magatartás jegy is, melyet látott, konkrét példával ismertet.

**Keszei Balázs, Csiki István, Velkyné Ball Andrea** egyöntetűen azon a véleményen vannak, hogy igen is meg kell húzni egy határt, melyből csak a legkiválóbbakat kell kiemelni és kitüntetni. Amennyiben mindenki megkapja a kitüntetést, inflálódni fog az értéke. Az adott intézményben ezek a tanulók már kaptak dicséretet, jutalomkönyvet. Ha mindenki eléri ezt a szintet, akkor mi a különlegessége a kitüntetésnek? Az előterjesztő tanárok azért terjesztették elő a felsorolt tanulókat, mert megérdemlik a kitüntetést, azonban ez egy „Jó tanuló és jó sportoló” kitüntető cím, szükségesnek érzik a határ meghúzását.

**Keszei Balázsnak** tetszik **Fekete-Pataki Edit** által csökkentett javaslat. Kiemeli, amennyiben mind a 84 gyermek kitüntetésben részesül, úgy ne a Jurisich Miklós Gimnázium és Kollégium dísztermében kerüljön átadásra, mert a kísérő szülőkkel nem fognak beférni a díszterembe.

**Velkyné Ball Andrea** is támogatja Fekete-Pataki Edit javaslatát.

Ezt követően rövid átbeszélésre kerülnek a kitüntetettek melyből a következő javaslatok érkeztek. A napirendi pont megtárgyalását követően **Fekete-Pataki Edit** szavazásra bocsájtja az érkezett javaslatokat.

* 1. **Fekete-Pataki Edit** javasolja, hogy a 5,0 tanulmányi eredménnyel rendelkezők közül azokat részesítsük elismerésben, akik egyéni eredményekben 1-3. helyezéseket elérő tanulók részesüljenek kitüntetésben, melyet a bizottság **3 igen és 4 nem szavazattal elutasít.**
  2. **Molnár Zoltán** módosító javaslata, hogy mind a 84 gyermek részesüljön kitüntetésben, melyet a bizottság **1 igen 6 nem szavazattal elutasít.**
  3. **Gelencsér Attila** módosító javaslata, hogy minden sportoló gyermek megkapja a kitüntetést, akinek a tanulmányi eredménye 5,0 átlag, melyet a bizottság **5 igen 2 nem szavazattal elfogad.**

*A bizottság az alábbi határozatot hozza:*

**92/2022. (X.20.) Kulturális, Oktatási, Szociális, Egészségügyi és Sport Bizottsági határozat:**

A Kulturális, Oktatási, Szociális, Egészségügyi és Sport Bizottság javasolja a polgármesternek, hogy 2022. évben a „Jó tanuló és jó sportoló” elismerő címet az alábbi diákoknak ítélje oda:

***„Jó tanuló és jó sportoló” elismerésre javasolt tanulók:***

**Árpád-házi Szent Margit Óvoda, Általános Iskola, Gimnázium és Kollégium:**

Banga Benedek

Baráth Kornél

Bozzay Boldizsár

Dorner Ilona

Frank László

Gurisatti Ádám

Gurisatti Dorka

Gurisatti Péter

Haág Marcell

Hóbor Lehel

Jahn Emma

Jelencsics Alíz

Karádi Dorián

Kevei Milán

Kiss Boglárka

Komjáthy Dávid

Lamp Olivér

Molnár Bálint

Őri András

Stumpf Anna

Tischlerits Mátyás

Ürmös Panka

**Bersek József Általános Iskola:**

Pusztai Dániel

Pusztai Dominik

**Kőszegi Béri Balog Ádám Általános Iskola:**

Pápai Nerina

Gérnyi Zoé

Gergye Liliána

Halper Hanna

Ettinger Lara

Gergye Diána

Róth Ármin

Csánits Máté

Németh Áron

Rádi Zselyke

Koltay Eliza

**Jurisich Miklós Gimnázium és Kollégium:**

Garai Ádám

Herczeg Emese

Juhász Botond

Nagy Lili

Szabó Gabriella

Tihanyi Luca

Zrinszki Ármin

***Meghívásra, köszöntésre javasolt tanárok, edzők.***

**Árpád-házi Szent Margit Óvoda, Általános Iskola, Gimnázium és Kollégium:**

Őri Gábor

Pál Tibor

Molnár Zoltán

Dorner Kornél

Kaszner Éva

Bánhegyi Adrienn

Hóbor Péter

Molnár Nóra

Kaszanovits Norbert

Falusiné Kertész Helga

**Bersek József Általános Iskola:**

Pusztai Tamás

**Kőszegi Béri Balog Ádám Általános Iskola:**

Lengyák György

Gérnyiné Prácser Kinga

Földesi János

Szalay Miklós

**Jurisich Miklós Gimnázium és Kollégium:**

Tóth Botond

Oroszvári-Tóth Fruzsina

Bánhegyi Adrienn

Gazsi Izabella

Hani Tibor

**Felelős**: a közlésért a polgármester felé Humánerőforrás Bizottság elnöke

**Határidő**: azonnal

Az egyebek keretében **Molnár Zoltán** sérelmezi, hogy a Balog Iskola senkinek nem adja ki bérbe a tornatermét. A 1,5 óráért 30.000 Ft összeget fizettek volna. Hozzáfűzi, hogy a másfél órában maximum 1.500 Ft-os áramot használnának el. A kőszegi tornatermeket bezárák, melyet nagyon sérelmez és elgondolkodtatónak tartja.

**Terplán Zoltán** hozzáfűzi, hogy polgármester úr próbál lépéseket tenni az ügy érdekében.

Mivel több hozzászólás, kérdés, vélemény nem érkezik, **Fekete-Pataki Edit** megköszöni a figyelmet és az ülést 11.05 perckor berekeszti.

Kelt, mint az első oldalon.

Fekete-Pataki Edit

bizottsági elnök bizottsági tag